b'\n_START_ARTICLE_\nVrije Universiteit Brussel\n_START_PARAGRAPH_\nAng Vrije Universiteit Brussel  ay isang pamantasan sa wikang\xc2\xa0Dutch\xc2\xa0na matatagpuan sa Brussels, Belhika. Ito ay may tatlong kampus: Brussels Humanities, Science and Engineering Campus (sa Etterbeek), Brussels Health Campus (sa Jette), at Brussels Technology Campus (sa Kaai)._NEWLINE_Ang pangalan ng unibersidad ay paminsan-minsang dinaglat bilang "VUB" o isinasalin bilang "Malayang Unibersidad ng Brussels" (Ingles:\xc2\xa0Free University of Brussels). Gayunpaman, ito opisyal na patakaran ng unibersidad na huwag gamitin ang mga pagdadaglat o pagsasalin ng pangalan nito, dahil sa posibleng pagkalito sa isa pang unibersidad na may parehong pangalang salin: ang\xc2\xa0Universit\xc3\xa9 Libre de Bruxelles._NEWLINE_Sa katunayan, ang Vrije Universiteit Brussel ay nabuo sa pamamagitan ng paghahati sa 1970 ng mismong Universit\xc3\xa9 Libre de Bruxelles, na itinatag noong 1834 sa pamamagitan ng abogadong Flemish-Brussels na si\xc2\xa0Pierre-Th\xc3\xa9odore Verhaegen.\xc2\xa0_NEWLINE_Ang unibersidad ay nakaayos sa 8 fakultad na isinasagawa ang tatlong pangunahing misyon ng unibersidad: pag-aaral, pananaliksik, at\xc2\xa0serbisyo sa komunidad. Ang mga fakultad ay sumasakop sa isang malawak na hanay ng mga larang kabilang ang agham pangkalikasan, klasikos, agham ng buhay, agham panlipunan, sining, at inhenyeriya.'